CELEX: 32017D1332
Language: fi
Date: 2017-07-11 00:00:00
Title: Neuvoston täytäntöönpanopäätös (EU) 2017/1332, annettu 11 päivänä heinäkuuta 2017, laittoman, ilmoittamattoman ja sääntelemättömän kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta annetun täytäntöönpanopäätöksen 2014/170/EU muuttamisesta Komorien liiton osalta

18.7.2017   
            
            
               FI
            
            
               Euroopan unionin virallinen lehti
            
            
               L 185/37
            
         NEUVOSTON TÄYTÄNTÖÖNPANOPÄÄTÖS (EU) 2017/1332,
   annettu 11 päivänä heinäkuuta 2017,
   laittoman, ilmoittamattoman ja sääntelemättömän kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta annetun täytäntöönpanopäätöksen 2014/170/EU muuttamisesta Komorien liiton osalta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta 29 päivänä syyskuuta 2008 annetun neuvoston asetuksen (EY) N:o 1005/2008 (1) ja erityisesti sen 33 artiklan 1 kohdan,
   ottaa huomioon Euroopan komission ehdotuksen,
   sekä katsoo seuraavaa:
   1.   JOHDANTO JA MENETTELY
   
               (1)
            
            
               Asetuksella (EY) N:o 1005/2008, jäljempänä ’LIS-asetus’, perustetaan laittoman, ilmoittamattoman ja sääntelemättömän kalastuksen, jäljempänä ’LIS-kalastus’, ehkäisemistä, estämistä ja poistamista koskeva unionin järjestelmä.
            
         
               (2)
            
            
               LIS-asetuksen VI luvussa säädetään menettelystä yhteistyöhön osallistumattomien kolmansien maiden yksilöimiseksi, toimenpiteistä yhteistyöhön osallistumattomiksi todettuihin kolmansiin maihin nähden, yhteistyöhön osallistumattomia kolmansia maita koskevan luettelon laatimisesta, yhteistyöhön osallistumattomien kolmansien maiden luettelosta poistamisesta, yhteistyöhön osallistumattomien kolmansien maiden luettelon julkisuudesta sekä kiireellisistä toimenpiteistä.
            
         
               (3)
            
            
               Neuvosto hyväksyi 24 päivänä maaliskuuta 2014 täytäntöönpanopäätöksen 2014/170/EU (2), jolla laadittiin LIS-kalastuksen torjumista koskevaan yhteistyöhön osallistumattomia kolmansia maita koskeva luettelo LIS-asetuksen nojalla.
            
         
               (4)
            
            
               LIS-asetuksen 32 artiklan mukaisesti komissio ilmoitti 1 päivänä lokakuuta 2015 annetulla päätöksellä (3), jäljempänä ’1 päivänä lokakuuta 2015 annettu päätös’, Komorien liitolle, jäljempänä ’Komorit’, mahdollisuudesta, että se todetaan maaksi, jonka komissio katsoo olevan yhteistyöhön osallistumaton kolmas maa.
            
         
               (5)
            
            
               Komissio sisällytti 1 päivänä lokakuuta 2015 annettuun päätökseen tiedot tällaisen mahdollisen toteamisen perusteena olevista olennaisista tosiasioista ja huomioista.
            
         
               (6)
            
            
               Kyseinen 1 päivänä lokakuuta 2015 annettu päätös annettiin tiedoksi Komoreille, ja sen mukana toimitettiin samana päivänä päivätty kirje, jossa Komoreita pyydettiin panemaan täytäntöön tiiviissä yhteistyössä komission kanssa toimintasuunnitelma todettujen puutteiden korjaamiseksi.
            
         
               (7)
            
            
               Komissio kehotti Komoreita erityisesti i) toteuttamaan kaikki tarvittavat toimenpiteet komission ehdottamaan toimintasuunnitelmaan sisältyvien toimien täytäntöönpanemiseksi; ii) arvioimaan kyseisten toimien täytäntöönpanoa; ja iii) lähettämään kuuden kuukauden välein komissiolle yksityiskohtaisen kertomuksen, jossa arvioidaan kunkin toimen täytäntöönpanoa muun muassa siltä osin, millainen yksittäis- ja/tai kokonaisvaikutus tällä toimella on täysin vaatimustenmukaisen kalastuksen valvontajärjestelmän varmistamiseen.
            
         
               (8)
            
            
               Komoreille annettiin mahdollisuus vastata kirjallisesti ja suullisesti 1 päivänä lokakuuta 2015 annettuun päätökseen sekä muihin komission ilmoittamiin asiaankuuluviin tietoihin ja toimittaa todisteita 1 päivänä lokakuuta 2015 annetussa päätöksessä esitettyjen tosiasioiden kiistämiseksi tai täydentämiseksi. Komoreille taattiin oikeus pyytää tai toimittaa lisätietoja.
            
         
               (9)
            
            
               Komissio käynnisti 1 päivänä lokakuuta 2015 antamallaan päätöksellä ja kirjeellään Komorien kanssa vuoropuheluprosessin ja korosti katsovansa, että kuusi kuukautta on periaatteessa riittävän pitkä aika päästä yhteisymmärrykseen tässä asiassa.
            
         
               (10)
            
            
               Komissio jatkoi kaikkien tarpeellisina pitämiensä tietojen hankkimista ja todentamista. Komorien 1 päivänä lokakuuta 2015 annetun päätöksen jälkeen antamia suullisia ja kirjallisia huomautuksia tarkasteltiin ja ne otettiin huomioon. Komorit pidettiin ajan tasalla joko suullisesti tai kirjallisesti asian käsittelystä komissiossa.
            
         
               (11)
            
            
               Komissio kuitenkin katsoi, ettei Komorit ollut puuttunut riittävällä tavalla 1 päivänä lokakuuta 2015 annetussa päätöksessä kuvattuihin huolenaiheisiin ja puutteisiin. Lisäksi komissio katsoi, ettei toimintasuunnitelman toimenpiteitä ollut pantu täytäntöön täysimääräisesti. Sen vuoksi komissio hyväksyi täytäntöönpanopäätöksen (EU) 2017/889 (4), jossa Komorit todetaan LIS-kalastuksen torjumista koskevaan yhteistyöhön osallistumattomaksi kolmanneksi maaksi.
            
         
               (12)
            
            
               Komission suorittamien tutkimus- ja vuoropuhelumenettelyjen, joihin sisältyvät kirjeenvaihto ja kokoukset, sekä 1 päivänä lokakuuta 2015 annetun päätöksen ja täytäntöönpanopäätöksen (EU) 2017/889 taustalla olevien syiden perusteella on aiheellista merkitä Komorit LIS-kalastuksen torjumista koskevaan yhteistyöhön osallistumattomia kolmansia maita koskevaan luetteloon.
            
         
               (13)
            
            
               LIS-asetuksen 34 artiklan 1 kohdan mukaan neuvosto poistaa määräenemmistöllä komission ehdotuksesta kolmannen maan yhteistyöhön osallistumattomien kolmansien maiden luettelosta, jos kyseinen maa osoittaa, että sen luetteloon merkitsemiseen johtanut tilanne on korjattu. Luettelosta poistamista koskevassa päätöksessä otetaan huomioon myös, onko asianomainen kolmas maa toteuttanut konkreettisia toimenpiteitä, joilla tilannetta voidaan parantaa pysyvällä tavalla.
            
         2.   KOMORIEN TOTEAMINEN YHTEISTYÖHÖN OSALLISTUMATTOMAKSI KOLMANNEKSI MAAKSI
   
               (14)
            
            
               Komissio analysoi 1 päivänä lokakuuta 2015 annetussa päätöksessä Komorien velvollisuuksia ja sitä, miten se on noudattanut kansainvälisiä velvoitteitaan lippu-, satama-, rannikko- tai markkinavaltiona. Kyseisessä tarkastelussa komissio otti huomioon LIS-asetuksen 31 artiklan 4–7 kohdassa luetellut muuttujat.
            
         
               (15)
            
            
               Komissio tarkasteli, miten Komorit noudatti sille kuuluvia velvollisuuksia ottaen huomioon 1 päivänä lokakuuta 2015 annetussa päätöksessä esitetyt havainnot, Komorien tältä osin antamat asiaankuuluvat tiedot, ehdotetun toimintasuunnitelman ja tilanteen korjaamiseksi toteutetut toimenpiteet.
            
         
               (16)
            
            
               Pääasialliset puutteet, jotka komissio yksilöi ehdotetussa toimintasuunnitelmassa, liittyivät siihen, että kansainvälisen oikeuden mukaiset velvoitteet oli jätetty useilta osin panematta täytäntöön, mikä liittyi erityisesti asianmukaisen lainsäädäntökehyksen sekä rekisteröinti- ja lupamenettelyjen hyväksymättä jättämiseen, puutteelliseen yhteistyöhön ja tietojen jakamiseen Komorien hallinnon sisällä ja sellaisten kolmansien maiden kanssa, joiden vesillä Komorien alukset harjoittavat toimintaa, sekä riittävän ja tehokkaan seuranta-, valvonta- ja tarkkailujärjestelmän ja pelotteena toimivan seuraamusjärjestelmän puuttumiseen. Muut yksilöidyt puutteet koskevat yleisemmin kansainvälisten velvoitteiden, kuten alueellisten kalastuksenhoitojärjestöjen suositusten ja päätöslauselmien, noudattamista. On myös havaittu, ettei Komorit ole noudattanut asiaankuuluvien elinten antamia suosituksia ja päätöslauselmia, joita on vahvistettu muun muassa Yhdistyneiden kansakuntien elintarvike- ja maatalousjärjestön kansainvälisessä toimintasuunnitelmassa laittoman, ilmoittamattoman ja sääntelemättömän kalastuksen torjumiseksi sekä lippuvaltiotoimintaa koskevissa vapaaehtoisissa suuntaviivoissa. Ei-sitovien suositusten ja päätöslauselmien noudattamatta jättämistä pidettiin kuitenkin ainoastaan lisätodisteena eikä toteamisen perusteena.
            
         
               (17)
            
            
               Komissio totesi LIS-asetuksen nojalla täytäntöönpanopäätöksessä (EU) 2017/889 Komorit yhteistyöhön osallistumattomaksi kolmanneksi maaksi.
            
         
               (18)
            
            
               Komoreilla sen kehitysmaa-asemasta johtuen mahdollisesti vallitsevien rajoitteiden osalta todetaan, että Komorien kehitystaso voi heikentää Komorien kehityksen nykytilannetta ja yleistä suoriutumista kalastuksenhoidossa. Komoreita koskevien todettujen puutteiden luonne huomioon ottaen Komorien kehitystason perusteella ei voida kuitenkaan täysin puolustaa tai muulla tavoin perustella sen yleistä suoriutumista lippu-, satama-, rannikko- tai markkinavaltiona kalastusasioiden osalta eikä sen riittämättömiä toimia LIS-kalastuksen ehkäisemiseksi, estämiseksi ja poistamiseksi.
            
         
               (19)
            
            
               Kun otetaan huomioon 1 päivänä lokakuuta 2015 annettu päätös ja täytäntöönpanopäätös (EU) 2017/889 sekä komission ja Komorien välinen vuoropuhelu ja sen tulokset, voidaan päätellä, että Komorien toteuttamat toimet sille lippuvaltiona kuuluvien velvollisuuksien täyttämiseksi eivät ole riittäviä Yhdistyneiden kansakuntien merioikeusyleissopimuksen 63, 64, 91, 94, 117 ja 118 artiklan noudattamiseksi.
            
         
               (20)
            
            
               Näin ollen Komorit ei ole täyttänyt sille lippuvaltiona kansainvälisen oikeuden mukaan kuuluvia velvoitteita LIS-kalastuksen ehkäisemiseksi, estämiseksi ja poistamiseksi.
            
         3.   YHTEISTYÖHÖN OSALLISTUMATTOMIEN KOLMANSIEN MAIDEN LUETTELON LAATIMINEN
   
               (21)
            
            
               Komorien osalta tehtyjen päätelmien perusteella kyseinen maa olisi LIS-asetuksen 33 artiklan mukaisesti lisättävä täytäntöönpanopäätöksellä 2014/170/EU laadittuun yhteistyöhön osallistumattomia kolmansia maita koskevaan luetteloon. Sen vuoksi kyseistä päätöstä olisi muutettava.
            
         
               (22)
            
            
               Komorien merkitseminen LIS-kalastuksen torjumista koskevaan yhteistyöhön osallistumattomien kolmansien maiden luetteloon merkitsee LIS-asetuksen 38 artiklassa säädettyjen toimenpiteiden soveltamista. LIS-asetuksen 38 artiklan 1 kohdassa kielletään yhteistyöhön osallistumattomien kolmansien maiden lipun alla purjehtivien kalastusalusten pyytämien kalastustuotteiden tuonti. Komorien tapauksessa kyseisen kiellon olisi koskettava kaikkia kantoja ja lajeja eli kaikkia LIS-asetuksen 2 artiklan 8 kohdassa määriteltyjä kalastustuotteita, koska LIS-kalastusta koskevien asianmukaisten toimenpiteiden toteuttamatta jättäminen, joka johti Komorien toteamiseen yhteistyöhön osallistumattomaksi kolmanneksi maaksi, ei rajoitu tiettyyn yksittäiseen kantaan tai lajiin.
            
         
               (23)
            
            
               On huomattava, että LIS-kalastuksella muun muassa köyhdytetään kalakantoja, tuhotaan meren elinympäristöä, vaarannetaan meren luonnonvarojen suojelua ja kestävää käyttöä, vääristetään kilpailua, vaarannetaan elintarviketurvaa, asetetaan rehelliset kalastajat epäsuotuisaan asemaan ja heikennetään rannikkoyhteisöjä. LIS-kalastukseen liittyvien ongelmien suuruuden vuoksi katsotaan tarpeelliseksi, että unioni panee nopeasti täytäntöön Komoreita koskevat toimet yhteistyöhön osallistumattomana kolmantena maana. Sen vuoksi tämän päätöksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
         
               (24)
            
            
               Jos Komorit osoittaa, että sen luetteloon merkitsemiseen johtanut tilanne on korjattu, neuvosto poistaa Komorit yhteistyöhön osallistumattomien kolmansien maiden luettelosta määräenemmistöllä komission ehdotuksesta LIS-asetuksen 34 artiklan 1 kohdan mukaisesti. Tällaisessa luettelosta poistamista koskevassa päätöksessä olisi otettava huomioon myös, onko Komorit toteuttanut konkreettisia toimenpiteitä, joilla tilannetta voidaan parantaa pysyvällä tavalla,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään ”Komorien liitto” täytäntöönpanopäätöksen 2014/170/EU liitteeseen.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 11 päivänä heinäkuuta 2017.
      
         
            Neuvoston puolesta
         
         
            Puheenjohtaja
         
         T. TÕNISTE
      
   
   
      (1)  EUVL L 286, 29.10.2008, s. 1.
   
      (2)  Neuvoston täytäntöönpanopäätös 2014/170/EU, annettu 24 päivänä maaliskuuta 2014, LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla (EUVL L 91, 27.3.2014, s. 43).
   
      (3)  Komission päätös, annettu 1 päivänä lokakuuta 2015, kolmannelle maalle annettavasta ilmoituksesta, jonka mukaan se mahdollisesti todetaan laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi (EUVL C 324, 2.10.2015, s. 6).
   
      (4)  Komission täytäntöönpanopäätös (EU) 2017/889, annettu 23 päivänä toukokuuta 2017, Komorien liiton toteamisesta laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi (EUVL L 135, 24.5.2017, s. 35).